open-index/open-wikipedia-markdown huggingface dataset:
Krišjānis Zviedris

**Krišjānis Zviedris** (*Krišjānis Zviedris*; g. 1997 m. sausio 25 d.) – Latvijos futbolininkas, rungtyniaujantis vartininko pozicijoje.

## Karjera
Karjerą pradėjo FK Liepāja. Nuo 2015 m. vasaros gynė Liepojos dublerių vartus.

2016 m. liepos 16 d. stojo į pagrindinės ekipos vartus. Buvo Latvijos futbolo taurės turnyro rungtynės prieš žemesniojo diviziono „Caramba“ ekipą. Liepojos ekipa nugalėjo varžovus rezultatu 5:2 ir pateko į kitą etapą.

2016 m. lapkričio 5 d. debiutavo Virsliga čempionate. Buvo mažai ką lemiančios rungtynės prieš BFC Daugavpils, kurias laimėjo Liepojos ekipa. 2016 m. čempionate tai buvo vienintelės rungtynės, kuriose teko žaisti virsliga čempionate.

### FK Atlantas
2019 m. buvo paskolintas FK Atlantas Klaipėda. 
Sužaidė pirmą sezono pusę ir A lygoje pasirodė šešis kartus. Per tą laiką praleido 11 įvarčių. Kartą vartus išlaikė sausus.

Nuo sezono pradžios pagrindinei ekipai vadovavo vyr. treneris Viktors Dobrecovs iš Latvijos. Atlantą papildė trys žaidėjai iš Latvijos: Devids Dobrecovs, Krišjānis Zviedris ir Ņikita Juhņevičs.

2019 m. kovo 16 d. debiutavo A lygos rungtynėse prieš FC Stumbras. Šiose rungtynėse vaertininkas iš Latvijos prasileido du įvarčius ir varžovai nugalėjo rezultatu 2:0.

### FK Liepāja
2019 m. vasarą grįžo į Latviją. 2019 m. rugpjūčio 30 d. mestas į kovą rungtynėse prieš FK RFS. Mačo baigtis buvo rezultatyvios lygiosios – 3:3. 2019 m. Virsliga čempionate sužaidė trejeas rungtynes.

2020 m. žaidė pagrindinėje sudėtyje bei atstovaudavo dublerių ekipai. Virsliga čempionate sužaidė dvylika rungtynių.

2021 m. buvo FK Liepāja vartų sargas.  Virsliga čempionate vartus gynė 23 kartus. Iš viso buvo sužaistos 28 rungtynės.

### SJK
2023 m. persikėlė į Seinäjoen Jalkapallokerho (Suomija). SJK pagrindinėje komandoje sužaidė penkerias rungtynes Veikkausliiga.

### FK Auda
2024 m. sezone atstovavo FK Auda. Sužaidė dvidešimt ketverias rungtynes Latvijos aukščiausioje lygoje – Virslīga.

### Riga FC
Nuo 2025 m. priklausė Riga FC. Latvijos aukščiausioje lygoje (Virslīga) sužaidė (TBA / būsimas įvykis).

## Latvijos rinktinės

Kviečiamas į Latvijos jaunimo rinktines. 2021 m. pakviestas į nacionalinę rinktinę.

## Išnašos

## Nuorodos
* alyga.lt svetainė (lietuvių k.)
* lietuvosfutbolas.lt
* SOCCERWAY
* Transfermarkt
Plasetasas

**Plasetasas** () – miestas vidurio Kuboje, Vilja Klaros provincijoje, į pietryčius nuo Santa Klaros. Pro miestą eina Santa Klaros–Kamagvėjaus geležinkelis ir Kubos centrinis plentas. Vystoma maisto (ypač tabako, cukraus), tekstilės, siuvimo pramonė. Apylinkėse auginamas tabakas, cukranendrės, veisiami galvijai. Yra Šv. Atanasijaus katalikų bažnyčia. Išlikę daug senojo architektūrinio paveldo.

## Istorija
Plasetasas įkurtas 1861 m., vystant cukraus pramonę. 1881 m. tapo miesteliu, 1925 m. – miestu.

## Šaltiniai
San Antonio de los Banjosas

**San Antonio de los Banjosas** () – miestas Kubos vakarinėje dalyje, Artemisos provincijoje, 26 km į pietvakarius nuo Havanos, prie Arigvanabo upės. Vystoma siuvimo, maisto (cukraus) pramonė, gaminami cigarai. Apylinkėse auginamas tabakas, cukranendrės, ananasai. Populiarus kurortas (trykšta karštosios versmės). Veikia nacionalinė kino mokykla, plastinio meno mokykla, miesto ir humoro muziejai, karinė oro bazė. Vyksta kasmetinis humoro festivalis.

## Istorija
San Antonio de los Banjosas pradėjo kurtis 1802 m. Miesto teisės suteiktos 1879 m.

## Šaltiniai
Švenčionėlių baptistų bažnyčia

**Švenčionėlių baptistų bažnyčia** – baptistų bendruomenės „Naujoji Viltis“ bažnyčia, stovinti Švenčionėliuose, Vilniaus g. 45. Pamaldos vyksta kiekvieną sekmadienį. Pastorius – Jurijus Stoliarčiukas.

## Istorija

Bažnyčia įrengta buvusiame Švenčionėlių kino teatre, kuris pastatytas XX amžiaus pirmojoje pusėje. Tuo metu čia veikė lenkų geležinkeliečių kultūros namai. Švenčionėliuose pirmos pamaldos pravestos apie 2000 m., dalyvavo apie 20-30 žmonių.

## Šaltiniai
Damir Žutić

**Damiras Žutičius** (*Damir Žutić*; g. 1993 m. liepos 22 d.) – Kroatijos futbolininkas, gynėjas.

## Karjera

### HNK Gorica
2018/2019 m. sezoną pradėjo HNK Gorica klube. Elito divizione (1. HNL) pasirodė penkis kartus.

### FK Atlantas
2019 m. atstovavo Klaipėdos „Atlantui“. A lygoje sužaidė 24 rungtynes.

Vienerias rungtynes sužaidė Antroje lygoje Atlantas B sudėtyje.  2019 m. rugpjūčio 23 d. įvykusiose rungtynėse prieš Džiugas B pasirodė startinėje sudėtyje. Po pirmojo kėlinio buvo pakeistas. Tuo metu rezultatas buvo 1:0 telšiškių naudai. Rungtynės baigėsi triuškinančia Džiugas B pergale rezultatu 7:0.

2019 m. spalio 30 d. rungtynėse prieš FK Sūduva žaidė visas rungtynes, o klaipdėdiečiai pralaimėjo triuškinamu rezultatu 1:9.

### NK Rudeš
2020–2021 m. sezone žaidė Kroatijoje, atstovavo NK Rudeš Zagreb. Antroje lygoje sužaidė trejas rungtynes.

## Išnašos

## Nuorodos
* lietuvosfutbolas.lt
* Transfermarkt
* worldfootball.net
Gustas Gumbaravičius

**Gustas Gumbaravičius** (g. 2000 m. vasario 21 d.) – Lietuvos futbolininkas, gynėjas.

## Karjera
### FK Atlantas
Profesionalo karjerą pradėjo Klaipėdos „Atlante“, kai 2018 m. klubas pateko į finansinę duobę ir grėsė bankrotas, į komandą buvo pakviesta nemažai jaunimo. 

Gustas tapo pagrindinės sudėties žaidėju ir per likusią sezono dalį net 15 kartų kovojo A lygos rungtynėse.

Nuo 2018 m. žaidė Klaipėdos „Atlante“. 2018–2019 m. atstovaudamas Klaipėdos “Atlantą” A lygoje sužaidė 18 rungtynių.

### F.K. Minija
2019 m. antroje pusėje gynėjas persikėlė į Kretingos “Miniją” ir Pirmoje lygoje sužaidė 12 rungtynių bei pelnė vieną įvartį.

### FK Banga
2020 m. vasario 19 d. Gargždų „Banga“ paskelbė, kad Gustas tapo šio klubo nariu.

### FK Minija
2020 m. antroje pusėje gynėjas persikėlė į Kretingos “Miniją” ir žaidė Pirmoje lygoje. Atstovavo klubui ir žaisdamas Minija B (dublerių ekipoje), kuri rungtyniavo Trečioje lygoje.

### FK Riteriai
2022 m. kovo mėn. pasirašė sutartį su „Riterių“ klubu.

2023 m. rugpjūčio 5 d. debiutavo pagrindinėje ekipoje A lygos rungtynėse prieš Bangos klubą.

2024 m. gegužės 7 d. pelnė įvartį LFF taurės turnyro antrojo etapo rungtynėse prieš FK Banga. Nors „Riteriai“ pirmavo, tačiau gargždiškiai išlygino rezultatą (3-3), o pratęsimo metu pelnė du įvarčius, nugalėjo rezultatu 5-3 ir pateko į kitą etapą.

2025 m. vasario mėn. tapo žinoma, kad futbolininkas ir toliau atstovaus klubui.

### Al Rams
2025 m. rugsėjo mėn. išvyko į JAE antro diviziono klubą Al Rams.

### FK Minija
2026 m. kovo 9 d. FK Minija pranešė kad žaidėjas sugrįžo į klubą.

## Statistika
; A lygos ir Pirmos lygos statistika

Spalvų reikšmės: 
: Ekipa žaidė A lygoje;
: Pirmos lygos ekipa;

## Pasiekimai
; Su FK Riteriai 
*  **Pirmos lygos nugalėtojas (1):** 2024 m.

## Išnašos

## Nuorodos
* alyga.lt svetainė
* [ SOCCERWAY]
* Transfermarkt
* lietuvosfutbolas.lt
* Globalsportsarchive
Edvinas Kloniūnas

**Edvinas Kloniūnas** (g. 1998 m. birželio 28 d.) – Lietuvos futbolininkas, saugas. Kitados atstovavo Lietuvos jaunimo rinktinėms (U-17, U-19 ir U-21).

## Klubinė karjera
### FK Kauno Žalgiris
Profesionalo karjerą pradėjo „Kauno Žalgiryje“

2019 m. balandžio 13 d. rungtynėse prieš FK Riteriai per kėlinį pelnė net tris įvarčius. 

2019 m. vasarą pranešta, kad žaidėjas palieka klubą ir keliasi į Kroatiją.

### Bijelo Brdo
2019 m. rugpjūčio mėn. persikėlė į NK BSK Bijelo Brdo, kuris žaidė 2.HNL (Antroje lygoje).

### Sevan FC
2020 m. rugsėjo mėn. pranešta, kad žaidėjas persikėlė į Armėniją ir atstovaus Sevan FC. 

Su Sevan FC tapo 2020–2021 m. Armėnijos Pirmos lygos nugalėtoju, sužaidė 26 susitikimus ir įmušė 6 įvarčius.

### Sugrįžimas į FK Kauno Žalgirį
2021 m. birželio pabaigoje pranešta, kad žaidėjas grįžta į Lietuvą ir atstovaus Kauno Žalgirio klubui. A lygoje pirmąsias rungtynes sužaidė 2021 m. rugpjūčio 11 d.

2022 m. dalį sezono praleido dėl traumos, o rugpjūčio 13 d. rungtynėse prieš „Jonavos“ klubą pasižymėjo pelnydamas įvartį. Tuo metu buvo lygus rezultatas 1-1, o po tikslaus Kloniūno smūgio nugalėjo kauniečiai (2-1).

2023 m. sausio 7 d. tapo aišku, kad žaidėjas lieka klube. 2023 m. rugpjūčio 26 d. A lygos rungtynėse prieš „Sūduvos“ klubą pelnė du įvarčius. Varžovai pirmavo rezultatu 2:1, o Edvinas Kloniūnas išlygino rezultatą (2-2), o netrukus ir persvėrė kauniečių naudai. Galutinis mačo rezultatas 6-2, kauniečių naudai.

2024 m. gegužės 7 d. pelnė įvartį LFF taurės turnyro antrojo etapo rungtynėse prieš FK Garliava. Kauniečiai sutriuškino varžovus rezultatu 5-0 ir pateko į kitą etapą.

2024 m. birželio 26 d. pelnė įvartį A lygos rungtynėse prieš FK Transinvest. Kauniečiai nugalėjo varžovus rezultatu 2-0.

2025 m. sausio 9 d. pranešta, kad pratęsta sutartis su „Kauno Žalgirio“ klubu.

### FK Transinvest
2025 m. vasarą persikėlė į Vilniaus rajono „Transinvest“ klubą. 2025 m. birželio 27 d. debiutavo Pirmos lygos rungtynėse prieš Žalgiris B. Pasirodė startinėje sudėtyje ir žaidė visas rungtynes. „Transinvest“ futbolininkai palaužė varžovus minimalia persvara 3–2. 2025 m. liepos 23 d. pelnė savo pirmąjį įvartį atstovaudamas „Transinvest“ klubui Pirmos lygos rungtynėse prieš „Jonavą“. Po Jehoro Hlušačo įvarčio Vilniaus rajono atstovai pirmavo 1–0, o Edvinas Kloniūnas padidino persvarą iki 2–0. Susitikimas baigėsi „Transinvest“ pergale rezultatu 2–0.

2026 m. sausio 8 d. pranešta, kad futbolininkas lieka klube.

## Statistika

Spalvų reikšmės: 
: rungtyniavo A lygoje;

## Pasiekimai
; su FK Kauno Žalgiris
:  A lygos sidabro medaliai: 2022 m.
:  A lygos bronzos medaliai: 2021 m., 2024 m.

; su Sevan FC
: Armėnijos Pirmos lygos nugalėtojas: 2020–2021 m. sezone.

; 
* Lietuvos U-21 rinktinė: Baltijos taurės laimėtojas (2018 m.)
* Lietuvos U-19 rinktinė: Baltijos taurės laimėtojas (2015 m.)

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* FK Kauno Žalgiris
* Globalsportsarchive
Tadas Norbutas

**Tadas Norbutas** (g. 1994 m. vasario 25 d.) – Lietuvos vartininkas.

## Karjera

2014 m. pradėjo profesionalo karjerą Klaipėdos „Granite“. O kai šis klubas buvo pašalintas iš A lygos pirmenybių perėjo į Pirmos lygos komandą.

Vėl į profesionalų sportą grįžo su FK Palanga 2018 m. Per 2018 ir 2019 m. sezonus A lygoje sužaidė 15 rungtynių.

2019 m. vasarą perėjo į FK Banga Gargždai. Debiutavo rungtynėse prieš FA Šiauliai.
### Statsistika

PASTABA. 2019 m. LFF I lyga sezonas dar nesibaigė.

## Šaltiniai

## Nuorodos
* alyga.lt svetainės duomenys
Benas Anisas

**Benas Anisas** (g. 2000 m. vasario 29 d.) – Lietuvos futbolininkas, saugas, futbolo treneris.

## Klubinė karjera
### FK Kauno Žalgiris
Profesionalo karjerą pradėjo „Kauno Žalgiryje“. Klube rungtyniavo nuo 2019 m. Debiutiniame sezone A lygoje sužaidė 13 rungtynių.

2019 m. A lygoje sužaidė 19 rungtynių (dėl pandemijos šiame sezone komandos žaidė po 20 rungtynių).
#### FK Banga
2021 m. kauniečiai žaidėją paskolino „Bangai“. 2021 m. gegužės 3 d. rungtynėse prieš Džiugą Ernestas Stočkūnas smūgiavo į vartus, nors telšiškių vartininkas Povilas Survila jį atrėmė, tačiau kamuolį atmušė prieš save. Netoliese buvęs Anisas nukreipė kamuolį į tuščius vartus ir pelnė savo pirmąjį įvartį A lygoje.

### 2022 m. sezonas
2022 m. vėl sugrįžo į FK Kauno Žalgiris. 2022 m. kovo 15 d. A lygos rungtynėse prieš FC Džiugas pasižymėjo įvarčiu ir svariai prisidėjo prie kauniečių pergalės. Trečią rungtynių minutę B. Anisas pelnė įvartį ir žalgiriečiai pirmavo rezultatu 1:0. O rungtynės baigėsi rezultatu 2:1. 

A lygoje sužaidė 23 rungtynes ir pelnė vieną įvartį.

2022 m. gruodžio mėn. baigėsi sutartis, kuri nebuvo pratęsta.

### „Atmosferos“ klubas
2023 m. vasario mėn. tapo žinoma, kad atstovaus FK Atmosfera. Rudenį tapo žinoma, kad išvyko į Nyderlandus studijuoti. 

## Trenerio karjera

2023 m. rudenį išvyko į Nyderlandus, kur Groningeno mieste atliko trenerio studijas.

2026 m. sausį paskirtas į Lietuvos U-16 vyr. trenerio asistento-analitiko pareigas.

## Statistika
; A lygos statistika

Spalvų reikšmės: 
: Ekipa žaidė A lygoje;

## Pasiekimai
; su FK Kauno Žalgiris
* **[[A lyga]]**
:  Sidabro medaliai: 2022 m.
:  Bronzos medaliai: 2020 m.

## Šaltiniai

## Nuorodos
* alyga.lt svetainė
* Soccerway
* Transfermarkt
* lietuvosfutbolas.lt
* FK Kauno Žalgiris
* Globalsportsarchive
Klimas Gusočenka

**Klimas Gusočenka** (g. 1989 m. kovo 9 d.) – Lietuvos futbolininkas, gynėjas.

## Karjera
Profesionalo karjerą pradėjo „Šiaulių“ klube 2009 m.

Buvo išvykęs į Lenkiją 2014 m. ir atstovavo Flota Świnoujście klubui.

2015 m. žaidė Kauno Žalgiryje. 

2015 m. vasarą persikėlė į Lenkiją ir atstovavo Wisła Puławy klubui.

2017 m. sugrįžo į Lietuvą ir vėl žaidė Kauno Žalgiryje. 

2018 m. žaidė Vilniaus Vytyje, kuris rungtyniavo Pirmoje lygoje. 

2019 m. pirmoje sezono pusėje žaidė Klaipėdos „Atlante“.

2019 m. vasarą prisijungė prie „Palangos“ klubo. Debiutavo 2019 m. rugpjūčio 3 d. XVIII (18) turo rungtynėse prieš FK Riteriai, kurios baigėsi palangiškių pralaimėjimu rezultatu 0:1.

2020 m. persikėlė į Suomiją ir atstovavo Ekenäs IF klubui.

## Šaltiniai

## Nuorodos
* Soccerway 
* flashscore
* transfermarkt
* lietuvosfutbolas.lt
Idrisas Umajevas

**Idrisas Umajevas** (; g. 1999 m. sausio 15 d.) – čečėnų kilmės futbolininkas, turintis Rusijos pilietybę, puolėjas. Žaidė Lietuvoje 2019 m., atstovavo „Palangos“ klubui. 

## Karjera
Čečėnų kilmės žaidėjas profesionalo karjerą pradėjo Rusijoje.
### FK Palanga
2019 m. vasarį tapo FK Palanga nariu, kai FK Ahmat Groznyj išnuomojo žaidėją palangiškiams. Puolėjas A lygoje debiutavo 2019 m. kovo 3 d. pirmojo turo rungtynėse prieį FK Žalgiris. Debiutinėse rungtynėse 35 minutę pasižymėjo įvarčiu. Jo pelnytas įvartis išvedė į priekį kovoje prieš FK Žalgiris. Tiesa, antrame kėlinyje žalgiriečiai pelnė net penkis įvarčius ir palangiškiai pralaimėjo net 1-5, o Idrisas 90 minutę užsidirbo raudoną kortą ir buvo pašalintas iš rungtynių.

2019 m. liepos mėn. žaidėjas paliko FK Palanga. Per laiką, praleistą Lietuvoje Idrisas A lygoje sužaidė 14 rungtynių ir pasižymėjo 7 įvarčiais, bei rezultatyviu perdavimu.

### FK Himki
Grozno „Ahmat“ klubas, kuriam priklauso žaidėjas, išnuomojo puolėją „Chimki“ komandai iki 2019–2020 metų sezono pabaigos.

### FK Čaika Pesčanokopskoje
Buvo skolinamas antroje pakopoje žaidžiančiam Čaikos klubui iš Pesčanokopsajės.

### FK Šahter Ķaraǵandy
2021 m. žaidė Kazachstane ir atstovavo Karagandos „Šahter“. Su šiuo klubu pateko į Kazhachstano futbolo taurės finalą, kuriame pralaimėjo tik po baudinių serijos. Savo vienuolikos metrų baudinį Idrisas Umajevas realizavo.

2021 m. rugpjūčio 19 d. 2021/22 m. Konferencijų lygą rungtynėse tarp Karagandos „Šahter“ ir Tel Avivo „Maccabi“ pasižymėjo įvarčiu. Tai buvo pirmasis žaidėjo įvartis Europos turnyruose.

### [[FK Jenisej Krasnojarsk]]

2022 m. nuomos pagrindais atstovavo FK Jenisej Krasnojarsk. 

### Aktiobės klubas
2023 m. nuomos pagrindais atstovavo FK Aktôbe (Kazachstanas).

## Pasiekimaі
; su Karagandos „Šahter“ 
* **[[Kazachstano futbolo taurė]]s turnyras** 
: Finalininkas: 2021.

## Išnašos

## Nuorodos
* Soccerway
* Transfermarkt
* worldfootball.net
Ivanas Baklanovas

**Ivanas Baklanovas** (; g. 1995 m. kovo 16 d.) – Rusijos futbolininkas, žaidžiantis saugo pozicijoje. Buvęs FK Palanga žaidėjas.

## Karjera
Žaidėjas profesionalo karjerą pradėjo Rusijoje. Atstovavo įvairiems klubams.

2019 m. vasarį tapo FK Palanga nariu.

## Išnašos

## Nuorodos
* 
* Globalsportsarchive
Sergejus Mošnikovas

**Sergejus Mošnikovas** (; g. 1988 m. sausio 7 d.) – buvęs Estijos futbolininkas, saugas.

## Karjera
Žaidėjas profesionalo karjerą pradėjo Estijoje. Atstovavo įvairiems klubams Estijoje, Lenkijoje, Suomijoje, Gudijoje ir Kazachstane.

### Karjera Lietuvoje
2019 m. vasarį tapo FK Palanga nariu. Pirmoje sezono pusėje buvo vienas svarbiausių komandos žaidėjų.

Vasarą dauguma klubo žaidėjų paliko palangiškių komandą, tačiau estas liko. Klubą sudrebino permainos: nauji savininkai, nauja klubo vadovybė, naujas treneris ir naujai suformuota komanda, o Sergejus tapo komandos kapitonu ir senbuviu. 

2019 m. rugpjūčio 12 d. pelnė įvartį XIX (19) turo rungtynėse prieš FK Panevėžys, kurios baigėsi palangiškių pralaimėjimu rezultatu 1:3. 2019 m. A lygoje sužaidė 23 rungtynėse ir pasižymėjo vienu pelnytu įvarčiu. Po sezono estas paliko komandą. Interviu duotame gimtinėje buvusį klubą pavadino blogiausiu per visą jo karjerą.

2020 m. sezonui žaidėjas ruošėsi su Paide Linnameeskond.

## Išnašos

## Nuorodos
* FLASHSCORE
* Globalsportsarchive
*
Christos Intzidis

**Christas Incidis** (; g. 1993 m. sausio 9 d.) – Graikijos futbolininkas, žaidžiantis gynėjo pozicijoje. Buvęs FK Palanga narys.

## Karjera
Žaidėjas profesionalo karjerą pradėjo Graikijoje. Atstovavo įvairiems klubams Graikijoje, Australijoje.

2019 m. vasarį tapo FK Palanga nariu. Birželio mėn. jo klube nebeliko.

Vėlesniais metais rungtyniavo Graikijoje, Rumunijoje, Italijoje.

## Išnašos

## Nuorodos
* alyga.lt svetainė 
* Transfermarkt
Justas Raziūnas

**Justas Raziūnas** – futbolo žaidėjas iš Lietuvos, gynėjas.

## Klubinė karjera
Karjerą kaip profesionalas pradėjo 2013 m., kai atstovavo FC Šiauliai. Sužaidė 43 rungtynes A lygoje.

2015 m. persikėlė į FK Atlantas Klaipėda. Sužaidė 43 rungtynes A lygoje.

2018 m. rungtyniavo FK Palanga. 2019 m. vasarą žaidėjas paliko FK Palanga.

## Šaltiniai

## Nuorodos
* alyga.lt žaidėjo profilis
Aurimas Skurdelis

**Aurimas Skurdelis** – futbolo bei futsalo žaidėjas iš Lietuvos, žaidžiantis gynėjo pozicijoje.

## Klubinė karjera
Atstovavo Gargždų „Bangos“ klubui, kuris žaidė Pirmoje lygoje. 

Vėliau perėjo į „Palangos“ klubą. 2018 m. FK Palanga pateko į A lygą.

2019 m. vasarą žaidėjas paliko FK Palanga. 

2019 m. sezono antroje pusėje žaidė „Minijos“ klube.

2019 - 2020 m. dalyvavo Lietuvos salės futbolo čempionate, žaidė Gargždų „Pramogos-SC“ komandoje.

2020 m. kovo mėn. pranešta, kad palieka FK Minija (2017). Naujuoju klubu tapo FK Neptūnas.

## Futsalo karjera
Žaidė Gargždų Pramogos–SC futsalo komandoje.

Lietuvos vyrų salės futbolo rinktinės narys.

## Šaltiniai

## Nuorodos
* alyga.lt
* FLASHSCORE
* SOCCERWAY
* lietuvosfutbolas.lt
* Transfermarkt
* fcneptunas.lt
Andrejus Miazinas

**Andrejus Miazinas** (; g. 1987 m. spalio 27 d.) – Rusijos futbolininkas, žaidžiantis puolėjo pozicijoje. FK Palanga narys.

## Karjera
Žaidėjas profesionalo karjerą pradėjo Rusijoje. Atstovavo įvairiems klubams.

2019 m. vasarį tapo FK Palanga nariu. Liepos mėn. pranešta, kad žaidėjas paliko klubą. Per tą laiką A lygoje sužaidė 16 rungtynių ir pelnė 4 švarčius, obei tris kartus pasižymėjo rezultatyviais perdavimais.

2019–2020 m. sezone žais Astrachanės „Volgar“ klube.

## Išnašos

## Nuorodos
* 
* footballfacts.ru
Kouakou Privat Yao

**Kuaku Privatas Jao Ngoranas** (; g. 1991 m. birželio 30 d.) – Ispanijos pilietybę turintis Dramblio Kaulo Kranto futbolininkas, puolėjas. 

## Karjera
Žaidė egzotinėse komandose. Prieš atvykdamas į Lietuvą atstovavo slovakų komandoms.

2019 m. vasarį tapo FK Palanga nariu. Debiutavo 2019 m. rugpjūčio 3 d. XVIII (18) turo rungtynėse prieš FK Riteriai, kurios baigėsi palangiškių pralaimėjimu rezultatu 0:1.

## Išnašos

## Nuorodos
* alyga.lt svetainė
* FLASHSCORE
* lietuvosfutbolas.lt
Ermitažas (prekybos tinklas)

**Ermitažas** – statybinių ir apdailos medžiagų, namų prekių prekybos tinklas. Jį sudaro 9 parduotuvės Lietuvoje.

## Istorija
Parduotuvių pavadinimą, reiškiantį rusišką Ermitažo muziejų, sugalvojo „Vilniaus prekybos“ akcininkas Ignas Staškevičius.

### Plėtra
2004 m. Vilniaus „Akropolyje“ atidarytas pirmasis „Ermitažas“. 2007 m. Klaipėdos r. –  antrasis. 2008 m. Šiauliuose – trečiasis. 2011 m. Kaune – ketvirtasis.

2018 m. tinklas susijungė su didžiausiu prekybos tinklu Estijoje „Bauhof”. Tapo trečiu Baltijos šalyse (pagal apyvartą) „pasidaryk pats” tinklu.

2021 m. gruodžio 17 d. atidarytas antrasis „Ermitažas“ Vilniuje.

## Šaltiniai
Ermi group

**Ermi group** – valdančioji įmonė, kuri valdo prekybos centrų įmonę UAB „Ermitažas“ ir el. prekybos įmonę UAB „Trobos“. Šią įmonė valdo holdingo įmonė UAB „Vilniaus prekyba“.

## Istorija
2018 m. rugpjūčio 1 d. įmonė iš „MyInvest Estonia“ nusipirko Estijos įmonę „Bauhof Group“. Pirkimas finansuotas iš kapitalo bei „Vilniaus prekybos“ paskolomis.

2018 m. gruodžio 20 d. įmonė iš savo savininkės „Vilniaus prekybos“ nusipirko UAB „Ermitažas“.

2021 m. gruodžio 30 d. „Vilniaus prekybos“ nusipirko UAB „Trobos“ (el. parduotuvė trobos.lt).

## Vadovai

## Šaltiniai
Pizzi

**Luišas Migelis Afonsas Fernandešas** (*Luís Miguel Afonso Fernandes*; g. 1989 m. spalio 6 d.), geriau žinomas kaip **Pici** (*Pizzi*) – Portugalijos futbolininkas, vidurio saugas.

## Karjera
2007 m. rungtyniavo GD Bragança. Nuo 2008 m. priklausė SC Braga, tačiau nuomos pagrindais rungtyniavo kituose klubuose.

2012–2013 m. priklausė Atlético Madrid, tačiau nuomos pagrindais perleistas Deportivo.

Nuo 2013 m. priklausė SL Benfica, bet skolintas RCD Espanyol, İstanbul Başakşehir.

2022 m. perėjo į Al Wahda FC, o nuo 2023 m. atstovavo SC Braga.

2024 m. rugsėjo 7 d. pasirašė sutartį su APOEL.

2025 m. sugrįžo į gimtinę ir prisijungė prie Estoril-Praia. 2025 m. birželio 4 d. pasirašyta dviejų metų trukmės sutartis.

## Rinktinė
Atstovavo Portugalijos nacionalinei rinktinei. 2012 m. lapkričio 14 d. debiutavo draugiškose rungtynėse prieš Gaboną. Debiutantas pasižymėjo pelnydamas įvartį, o susitikimas baigėsi lygiosiomis 2-2.

2019 m. rugsėjo 10 d. žaidė LFF stadione prieš Lietuvos rinktinę. Portugalai sutriuškino lietuvius rezultatu 5-1.

2019 m. lapkričio 14 d. pelnė įvartį į Lietuvos rinktinės vartus. Portugalijoje vykusiose rungtynėse dominavo šeimininkai, kurie nugalėjo rezultatu 6-0. Po Pizzi smūgio rezultatas tapo 3-0.

## Pasiekimai

### Klubiniai
**[[FC Paços de Ferreira|Paços de Ferreira]]**

* Portugalijos futbolo taurė: vicečempionai (2010–2011)

**[[Atlético de Madrid]]**

* UEFA Europos Lyga: 2011–2012

**[[SL Benfica|Benfica]]**

* Primeira Liga: 2014–15, 2015–16, 2016–17
* Portugalijos futbolo taurė: 2016–2017
* Portugalijos futbolo lygos taurė: 2014–2015, 2015–2016
* Supertaça Cândido de Oliveira: 2016, 2017

### Tarptautiniai
**[[Portugalijos vyrų futbolo rinktinė|Portugalija]]**

* FIFA Konfederacijų taurė: 3-ia vieta (2017)

### Asmeniniai

* Primeira Liga – mėnesio žaidėjas: 2016 m. spalis/lapkritis/gruodis, 2018 m. rugpjūtis
* Primeira Liga – metų žaidėjas: 2016–17

## Išnašos

## Nuorodos
* SOCCERWAY
* Transfermarkt
Gružtas

**Gružtas** – ežerėlis Lietuvoje, Zarasų rajone, 3,5 km į vakarus nuo Zarasų. Ežero ilgis iš šiaurės vakarų į pietryčius – 0,11 km, plotis – iki 0,07 km. Altitudė 152,7 m. Krantai žemi, pelkėti, tik šiaurrytinis krantas aukštas ir sausas. Pakrantės daugiausia apaugę mišku, vietomis plyti pievos. Ežeras gausiai užžėlęs vandens augalija, faktiškai tapęs pelke. Šalia įsikūrę Gružtų, Juodalaukių ir Andriejūnų kaimai. Ežerėlis nenutekantis, priklauso Nikajaus upės baseinui.

## Šaltiniai
Marius Suvaizdis

**Marius Suvaizdis** (g. 1995 m. vasario 22 d.) – Lietuvos futbolo vartininkas, vartininkų treneris. Šiuo metu atstovauja FK Panevėžys.

## Karjera

Treniravosi Panevėžio FA ir NFA. Buvo metus išvykęs į Vokietiją, Würzburger Kickers jaunimo komandą. Grįžęs žaidė už FK Baltija ir FK Utenis.

2014 m. pradėjo profesionalo karjerą Ekrane. Šiame sezone jis A lygos rungtynėse žaidė tris kartus ir praleido aštuonis įvarčius. O kai šis klubas 2015 m. nutraukė savo veiklą, žaidėjas perėjo į naujai suburtą FK Panevėžys. 2015, 2016, 2017, 2018 m. atstovavo šį klubą I lygoje. Vėl į profesionalų aplinką grįžo su 2019 m., kai FK Panevėžys iškopė į A lygą. A lygoje komandos vartus gynė devynis kartus (sezono pradžioje).

Nuo 2020 m. pradėjo vartininkų trenerio karjerą FK Panevėžio klube.

### Statistika A lygoje

## Pasiekimai
**[[FK Panevėžys]]**
:Pirmos lygos nugalėtojas (1): 2018

## Trenerio karjera
2023 m. įgijo UEFA vartininkų B licenciją.

## Šaltiniai

## Nuorodos
* alyga.lt svetainės duomenys
* soccerway
Bibrakta

**Bibrakta** (, ) – galų miestas ir kulto centras (I tūkst.pr.m.e. pabaiga – IV a.), dabar Monbevrė miestelis (Sonos ir Luaros departamentas, Prancūzija). Bibrakta suvaidino svarbų vaidmenį romėnų užkariavimo laikotarpyje: būtent Bibraktoje 58 m. pr. m. e. susirinko galų taryba, kuri nusprendė prašyti Cezario įsikišimo į Ariovisto veiksmus, o kada 52 m. pr. m. e. edujai prisidėjo prie Vercingetorigo, Bibraktoje vėl susirinko visos Galijos taryba, kuri arvernų vadą išrinko visų galų kariuomenės vadu.

Bibrakta buvo vienas žymiausių Galijos opidumų, pagrindiniu keltų genties edujų politiniu bei svarbiu prekybos ir amatų centru. Bibrakta buvo didelis metalo apdirbimo centras, metalo apdirbėjai čia gyveno ir dirbo atskirame kvartale.

Opidumo plotas buvo 135 hektarai ant Bevrė kalvos (822 m virš jūros lygio). Bevrė kalva sudaro natūralų bastioną, visiškai atskirtą nuo kitų dviejų aukštumų, yra sunkiai prieinama, jos aukštis ir padėtis nuošalyje nuo pagrindinių kelių kai kuriems tyrinėtojams kėlė abejonių dėl Bibraktos lokalizacijos būtent joje. Didelis opidiumas užėmė ne tik viršutinę tersą, pastatų buvo ir kalvos šlaituose; ištisinė siena, atkartojanti kalvos išlinkius tęsėsi palei visą šlaitą, iš viso 5 kilometrus. Už sienos buvo keletas gatvėmis atskirtų kvartalų, tačiau griežto geometrinio plano nebuvo. Kelias link opidiumo ėjo iš šiaurės rytų. kasinėjant opidiume rasti daugybės namų pamatai, tiek galų, tiek romėnų laikotarpio. Iki amatininkų dirbtuvių vanduo buvo tiekiamas iš pietinės miesto pusės kanalais, kurių gylis siekė 5 metrus. Namai statyti iš medžio ir akmens, dengti šiaudais, rečiau čerpėmis.

Vieną iš kvartalų užėmė turgus, turėjęs svarbų vaidmenį miesto gyvenime. Šalia jo buvo keltų šventykla.

Po Alezijos užėmimo Gajus Julijus Cezaris įsikūrė Bibraktoje, kurią išsirinko kaip patogią bazę, iš kurios karvedžiui buvo lengva pasiekti Ronos ir Senos upių kelius bei Luaros slėnį.

I a. pr. m. e. pabaigoje gyventojus romėnai perkėlė į Augustodunumą (Oteną), bet miestas išliko vietinės deivės kulto centru iki IV a. Miesto mugės taip pat panašu, kad tebeveikė - jos buvo žinomos viduramžiais, o prekybinius sandorius šioje vietoje sudarinėjo iki pat XX a.

Opidiume buvo laikomas surinktas derlius, tokią išvadą galima daryti dėl to, kad Cezaris, norėdamas papildyti savo grūdų atsargas patraukė į Bibraktą. Kasinėjimų metu rasta vieta, kurioje sudarinėti prekybiniai sandoriai - tam tikras forumas, kur rastas didelis skaičius monetų, kurias leido įvairios Galijos tautos.

## Nuorodos
Aurimas Jurgelevičius

**Aurimas Jurgelevičius** – futbolo žaidėjas iš Lietuvos, žaidžiantis saugo pozicijoje.

## Klubinė karjera
Karjerą kaip profesionalas pradėjo 2014 m.

2018 m. perėjo į FK Palanga. Šiame sezone aštuonis kartus žaidė A lygos rungtynėse. 2019 m. liepos 4 d. rungtynėse prieš FK Panevėžys pasižymėjo įvarčiu.

2019 m. vasarą žaidėjas paliko FK Palanga.

## Šaltiniai

## Nuorodos
* alyga.lt žaidėjo profilis
Tomas Dombrauskis

**Tomas Dombrauskis** – Lietuvos futbolininkas, saugas. Dažnai vadinamas **„Kirpėju“**, nes yra įgijęs kirpėjo specialybę.

## Klubinė karjera
### FK Utenos Utenis
Karjerą kaip profesionalas pradėjo 2015 m., kai FK Utenos Utenis pateko į A lygą. 

Po 2016-ųjų Utenos Utenyje jis jau buvo nusprendęs baigti karjerą.

### FC Džiugas
2017 m. žaidė Pirmoje lygoje atstovaudamas „Džiugo“ klubui. 

### FK Palanga
2018 m. perėjo į FK Palanga. Šiame sezone dvidešimt kartų žaidė A lygos rungtynėse ir pasižymėjo keturiais įvarčiais.

2019 m. pirmoje pusėje atstovavo „Palangos“ klubui. Pelnė vieną įvartį A lygos rungtynėse.

### FK Riteriai
2019 m. liepos 4 d. oficialiai pranešta, kad futbolininkas keliasi į FK Riteriai. 

Jo debiutas įvyko Europos lygos turnyro atrankoje rungtynėse prieš Klaksvikar ÍF. Iš viso A lygoje sužaidė 13 rungtynių atstovaudamas „riterių“ ekipai.

2022 m. liepos 10 d. rungtynėse prieš FC Džiugas pelnė įvartį ir svariai prisidėjo prie „Riterių“ klubo pergalės rezultatu 4-1.

2023 m. liepos mėn. žaidėjui įteikti marškinėliai su žymenimi numeris 100, reiškiančiu, kad atstovavo klubui daugiau nei šimte rungtynių.

2023 m. spalio 4 d. tapo žinoma, kad nutraukta sutartis su klubu. Atstovaudamas „Riterių“ klubui A lygoje sužaidė daugiau nei šimtą rungtynių.

### FC Džiugas
2023 m. gruodžio 23 d. tapo žinoma, kad pasirašė sutartį su Telšių „Džiugu“.

2024 m. sezone atstovaudamas klubui A lygoje sužaidė trisdešimt vienerias rungtynes.

### FK Jonava
2025 m. vasario 7 d. pranešta, kad prisijungė prie FK Jonava.

## Statistika
; A lygos statistika.

Spalvų reikšmės: 
: rungtyniavo A lygoje;
: Pirmoje lygoje;

## Karjera rinktinėse
Visas Lietuvos jaunių ir jaunimo rinktines perėjęs futbolininkas.

## Išnašos

## Nuorodos
* alyga.lt svetainė
* SOCCERWAY
* Transfermarkt 
* lietuvosfutbolas.lt
* Globalsportsarchive
Vytas Gašpuitis

**Vytas Gašpuitis** (g. 1994 m. kovo 4 d.) – Lietuvos futbolininkas, gynėjas.

## Karjera
### FK Šiauliai
2013 m. profesionalo karjerą pradėjo „Šiaulių“ klube. Jame praleido trejus metus.

### FK Atlantas
Kai „Šiaulių“ klubas nutraukė veiklą, 2016 m. pradžioje pasirašė sutartį su Klaipėdos „Atlantu“.

### FK Panevėžys
Nuo 2018 m. žaidė „Panevėžio“ klube. 2018 m. panevėžiečiai tapo Pirmos lygos nugalėtojais.

Futbolininkas į A lygą grįžo 2019 m., kai „Panevėžio“ klubas pateko į aukščiausią lygą.

Po 2019 m. sezono pranešta, kad sutartis su futbolininku pratęsta ir galios iki 2020 m. pabaigos.

### Dunfermline Athletic FC
2021 m. vasario pradžioje pasirašė 2,5 metų kontraktą su Škotijos Dunfermline Athletic FC klubu. 

2022 m. sausio 3 d. futbolininkas nutraukė sutartį su Škotijos klubu.

### FA Šiauliai
2022 m. kovo 18 d. pranešta, kad žaidėjas atstovaus Šiaulių Akademijai.

2022 m. kovo 20 d. debiutavo A lygos rungtynėse prieš FC Hegelmann. Pasirodė po keitimo ir žaidė iki rungtynių pabaigos. Šiauliečiai pralaimėjo varžovams rezultatu 0:1.

### Sông Lam Nghệ An FC
2023 m. sausio 17 d. tapo žinoma, kad žaidėjas keliasi į Vietnamą. Atstovavo Sông Lam Nghệ An FC, rungtyniaujančiame aukščiausioje šalies lygoje. Vinio SLNA 2022–2023 m. sezone aukščiausioje lygoje. 

2023 m. vasario 3 d. debiutavo Vietnamo lygoje, o rungtynės baigėsi lygiosiomis (1-1).

2023 m. balandžio 7 d. pasižymėjo įvarčiu rungtynėse prieš Binh Dinh.

2023 m. rugpjūčio 6 d. tapo žinoma, kad Vytas Gašpuitis ir Jordy Soladio palieka klubą.

### FA Šiauliai
2024 m. sausio 16 d. pranešta, kad žaidėjas grįžta į Šiaulius. Draugiškų rungtynių metu prieš „Panevėžio“ klubą futbolininkas gavo sunkią čiurnos traumą, dėl kurios praleido sezono pradžią.

2024 m. rugpjūčio 9 d. debiutavo A lygos rungtynėse prieš FC Džiugas. Po trečią susitikimo minutę Vyto Gašpuičio pelnyto įvarčio šiauliečiai pirmavo (1-0), tačiau nesugebėjo išlaikyti persvaros ir rungtynės baigėsi lygiosiomis (2-2).

2025 m. sausio 22 d. pratęsta sutartis su Šiaulių klubu.

### Garudayaksa FC
2026 m. sausio 28 d. tapo žinoma, kad futbolininkas persikėlė į Garudayaksa FC.

2026 m. vasario 14 d. oficialiai debiutavo klube Championship rungtynėse prieš Persekat. Garudayaksa futbolininkai nugalėjo varžovus minimalia persvara 2–1. Gašpuitis susitikimą pradėjo startinėje sudėtyje ir žaidė visas rungtynes.

## Statistika
; A lygos ir Pirmos lygos statistika

Spalvų reikšmės:
:  rungtyniavo A lygoje;
:  varžėsi Pirmoje lygoje;

## Laimėjimai
; **su [[FK Panevėžys]]**
* LFF taurės laimėtojas: 2020.

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Tomas Salamanavičius

**Tomas Salamanavičius** (g. 1993 m. kovo 31 d.) – Lietuvos futbolininkas, žaidžiantis saugo pozicijoje.

## Karjera
Karjerą pradėjo 2013 m., kai atstovavo Panevėžio „Ekranui“. 

Žaidė Gargždų „Bangoje“ (2013 m.), Pakruojo „Kruojoje“ (2015 m.), Jonavoje (2016–2018 m.)

### FK Panevėžys
2019 m. perėjo į FK Panevėžys. A lygoje sužaidė 13 susitikimų ir pasižymėjo vienu įvarčiu. Po 2019 m. sezono pranešta, kad sutartis su futbolininku pratęsta ir galios iki 2020 m. pabaigos.

2020 m. A lygoje nesužaidė nė minutės. Atstovavo Panevėžys B ekipai, kuri dalyvavo Pirmos lygos pirmenybėse.

### FK Panevėžys-Sportidus
2020-2021 m. sezone T.Salamanavičius žaidė futsal ekipoje.

### FK Babrungas
2021 m. liepos 30 d. debiutavo naujame klube. Plungės „Babrungas“ Pirmoje lygoje rezultatu 3:1 nugalėjo Mažeikių „Atmosferą“.

2021 m. rugpjūčio 7 d. žaidė rungtynėse prieš Kauno Žalgiris B ir pasižymėjo įvarčiu.

2021 m. rugpjūčio 25 d. žaidė LFF taurės turnyre ir atstovavo Babrungo klubui. „Babrungas“ LFF taurės turnyro ketvirtfinalyje susitiko su FA Šiauliai. Pagrindinis laikas baigėsi be įvarčių, pratęsimo metu rezultatas nepakito. Baudinių serijoje sėkmė lydėjo plungiškius, kurie nugalėjo 4:2 ir pateko į pusfinalį.

2021 m. Pirmoje lygoje sužaidė dvylika rungtynių ir pelnė tris įvarčius.

### Husaviko „Volsungur“

Buvo išvykę į užsienį ir rungtyniavo Husaviko „Volsungur“.

### FK Panevėžys
2023 m. vasario 21 d. tapo žinoma, kad žaidėjas atstovaus FK Panevėžys.

## Statistika
; A lygos statistika

Spalvų reikšmės: 
: Ekipa žaidė A lygoje;
:  Pirmos lygos ekipa;

## Laimėjimai
; **su [[FK Panevėžys]]**
* LFF taurės laimėtojas: 2020.

## Šaltiniai

## Nuorodos
* alyga.lt svetainė 
* Soccerway
* Transfermarkt
* lietuvosfutbolas.lt 
* Globalsportsarchive
Sebastián Vásquez Gamboa

**Sebastijanas Vaskesas Gamboa** (; g. 1996 m. gegužės 24 d.) – Kolumbijos futbolininkas, puolėjas.

## Karjera
Žaidė įvairiuose klubuose. Žinoma, kad 2016 m. atstovavo Kolumbijos Deportivo Pereira ekipai.

### DFK Dainava
2018 m. atvyko į Lietuvą ir žaidė Dzūkijos „Dainavoje“. Pasižymėjo dideliu rezultatyvumu. Pirmoje lygoje pelnė net 17 įvarčių, o žaisdamas LFF taurės turnyre per ketverias rungtynes pasižymėjo pelnydamas net 11 įvarčių. 

### FK Panevėžys
Po ypač sėkmingo sezono Pirmoje lygoje, Sebastijanas Vaskezas persikėlė į „Panevėžio“ klubą. 

2019 m. A lygoje sužaidė 28 rungtynes, ir pasižymėjo pelnydamas 6 įvarčius, bei dviem rezultatyviais perdavimais. Po 2019 m. sezono su žaidėju buvo pratęsta sutartis.

2021 m. birželio 26 d. rungtynėse prieš FK Kauno Žalgiris pelnė lemiamą įvartį. Tuo metu rezultatas buvo lygus (1:1). Nepaisant to, kad panevėžiečiai liko mažumoje, būtent jie šventė pergalę. Galutinis rezultatas 2:1 FK Panevėžys naudai.

### FK Jonava
2022 m. perėjo į FK Jonava. Debiutavo jonaviškių gretose A lygoje 2022 m. kovo 4 d. rungtynėse prieš „Žalgirio“ klubą. Jose žalgiriečiai įrodė savo pranašumą sutriuškindami varžovus rezultatu 6:0.

Žaidėjas 2022 m. liepos mėn. paliko „Jonavos“ klubą.

### FK Panevėžys
Sebastijanas Vaskezas 2022 m. liepos mė. persikėlė į „Panevėžio“ klubą. Sutartis galiojo iki sezono pabaigos.

2022 m. rugpjūčio 7 d. debiutavo A lygos rungtynėse Marijampolėje prieš vietos Sūduvos klubą. Panevėžiečiai patyrė pralaimėjimą rezultatu 1:4.

2023 m. sausio 11 d. tapo aišku, kad žaidėjas palieka klubą.

### FK Atmosfera
2023 m. atstovavo Mažeikių „Atmosferai“. Klubas dalyvavo Antros lygos pirmenybėse ir tapo jų nugalėtojais.

### FK Cementininkas
Nuo 2025 m. sezono atstovavo Naujosios Akmenės „Cementininkui“. Žaidė Antros lygos B divizione.

2025 m. kovo 29 d. pelnė du įvarčius LFF taurės turnyro rungtynėse prieš Džiugą. Varžovai pirmavo prieš Naujosios Akmenės „Cementininką“ rezultatu 3-0. 71 minutę Sebastián Vásquez Gamboa realizavo 11 metrų baudinį, o 82 minutę išnaudojo dar vieną galimybę, tačiau „Džiugas“ nugalėjo varžovus rezultatu 3-2 ir pateko į kitą turnyro etapą.

## Statistika
; A lygos ir Pirmos lygos statistika

Spalvų reikšmės: 
: rungtyniavo A lygoje;
: Pirmoje lygoje;

## Laimėjimai
; **su [[FK Panevėžys]]**
* LFF taurės laimėtojas: 2020 m.
* LFF taurės finalininkas: 2021 m.
* A lygos trečioji vieta: 2022 m.

## Išnašos

## Nuorodos
* alyga.lt svetainė
* Transfermarkt
* lietuvosfutbolas.lt
* Globalsportsarchive
Edvardas Tamulevičius

**Edvardas Tamulevičius** (g. 1994 m. sausio 4 d.) – Lietuvos futbolininkas, puolėjas.

## Karjera

Karjerą pradėjo FK Ekranas. Vėliau bandė įsitvirtinti Sūduvoje. 2015 m. liepos pabaigoje perėjo į FK Šiauliai. Šiam klubui nutraukus veiklą persikėlė į FK Panevėžys, kuris tuo metu žaidė Pirmoje lygoje.

Futbolininkas į profesionalų futbolą grįžo, kai į A lygos pirmenybes pateko Panevėžio ekipa.

## Pasiekimai
**FK Panevėžys**
: Pirmos lygos nugalėtojas (1): 2018

## Išnašos

## Nuorodos
* alyga.lt
Sigitas Urbys

**Sigitas Urbys** (g. 1995 m. lapkričio 7 d.) – Lietuvos futbolininkas, gynėjas. Dvynys brolis Simonas Urbys taip pat yra futbolininkas. Sigitas Urbys buvo kviečiamas į Lietuvos U-19 bei U-21 rinktines. Ispanijoje žaidė Europos čempionato U-19 amžiaus grupės Elitiniame turnyre, o atstovaudamas U-21 rinktinei – sužaidė 7 susitikimus atrankoje į Europos čempionatą. 2018 m. abu broliai žaidė prieš Šri Lankos nacionalinę rinktinę.

## Karjera
### „Ekrano“ klubas
2013 m. žaidėjas atstovavo „Ekrano“ jaunimo komandai, o 2014 metais – pagrindinei ekipai. 

„Ekrano“ gretose debiutavo 2014 m. A lygos pirmojo turo rungtynėse prieš Pakruojo „Kruoją“. 2014 m. A lygoje sužaidė 27 rungtynes.

### „Bangos“ klubas
2015 ir 2016 m. atstovavo „Bangos“ klubui 53 rungtynėse ir įmušė 11 įvarčių. 2015 m. sezone buvo vienas iš keturių rezultatyviausių komandos žaidėjų.

2017 m. buvo pratęsta sutartis su žaidėju.  Pirmos lygos startas susiklostė ypač sėkmingai: rungtynėse prieš Trakai B ekipą pelnė du įvarčius.

### „Palangos“ klubas
2018 m. grįžo į A lygą, kai atstovavo „Palangos“ klubui.

### „Panevėžio“ klubas
2019 m. sezone žaidė „Panevėžio“ klube. A lygoje sužaidė 22 rungtynes.

2020 m. vasario 3 d. paskelbta, kad sutartis su futbolininku nutraukta abipusiu susitarimu.

### „Bangos“ klubas
Dėl traumų kelis sezonus nesportavo profesionaliai, o 2023 m. vasarį tapo žinoma, kad žaidėjas atstovaus Bangos klubui.

2024 m. vasario mėn. tapo žinoma, kad futbolininkas klubui nebeatstovaus.

## Statistika
; A lygos statistika

Spalvų reikšmės:
:  Ekipa žaidė A lygoje;
:  Pirmos lygos ekipa;

## Šaltiniai

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Ilgelis (Zarasų r., Dusetų sen.)

**Ilgelis** – ežeras Lietuvoje, Zarasų rajone, 3 km į šiaurę nuo Dusetų. Ežero ilgis iš vakarų į rytus – 0,43 km, plotis – iki 0,14 km. Altitudė 103,2 m. Krantai žemi, šiaurinis krantas pelkėtas. Iš šiaurės ežerą supa Jaskoniškių miškas, iš pietryčių – Eglyno miškas. Šiaurės rytuose išteka upelis link Ilgio ežero (Sartų ežero baseinas). Pietinėje pakrantėje įsikūręs Jaskoniškių kaimas.

## Šaltiniai
Lauren Lapkus

**Dortėja Loren Alegra Lapkus** (*Dorthea Lauren Allegra Lapkus*; g. 1985 m. rugsėjo 6 d.) – Jungtinių Amerikos Valstijų kino aktorė, įgarsintoja, komikė.

Gimė Ilinojuje, jos tėvai – lietuvių ir mišrios graikų-serbų kilmės. Besimokydama Evanso mokykloje, su broliu pradėjo filmuoti trumpus filmukus. Vėliau lankė improvizacijų teatrą, 2008 m. De Polo universitete baigė anglų kalbos studijas. Po to kurį laiką gyveno Niujorke, bet nuo 2010 m. persikėlė į Los Andželą.

Aktorės karjerą Lapkus pradėjo vaidindama reklamose ir trumpametražiuose filmuose. Vėliau gavo galimybę vaidinti antraeilius vaidmenis situacijų komedijų serialuose (svarbesni – *Are You There, Chelsea?* 2012 m., *Orange Is the New Black* 2013–2014 m., *Clipped* 2015 m., *[[The Big Bang Theory]]* 2018–2019 m.), taip pat įgarsina animacinius filmus, video žaidimus. Loren Lapkus įrašė eilę komiškų tinklalaidžių.

## Filmografija
Svarbesni vaidmenys pilnametražiuose filmuose:
* Tu esi čia (2013 m.) – Delia Shepard
* Sekso abėcėlė (2013 m.) – Heckler
* Kartu ne savo noru (2014 m.) – auklė Tracy
* Juros periodo pasaulis (2015 m.) – Vivian
* Vienaragis (2018 m.) – Malory
* Šuns dienos (2018 m.) – Daisy
* Holmsas ir Vatsonas (2018 m.) – Millie

## Nuorodos
* IMDB profilis
Robertas Gleichas

**Robertas Gleichas** (; 1859 m.  Priekulės dvare – 1912 m. rugpjūčio 7 d. Klaipėdoje) – pirmas žymesnis Klaipėdos krašto dailininkas.

## Biografija
Gimė buvusio kariškio, vėliau valdžiusio Priekulės dvarą šeimoje. Robertas lankė Klaipėdos Luizės gimnaziją, vėliau studijavo Karaliaučiaus meno akademijoje. Pirmasis darbas buvo 1881 m. iliustracijos Karaliaučiaus universiteto profesoriaus B. A. Benecke‘s knygai „Žuvys, žvejyba ir žuvininkystė Rytų ir Vakarų Prūsijoje“ (). Vėliau tęsė studijas Miunchene ir Diuseldorfe. Nuo 1880 m. lankėsi Kuršių Nerijoje, priklausė Nidos dailininkų kolonijai. Pastoviai buvo apsistojęs Hamburge, bet sunki kepenų liga privertė jį sugrįžti į Klaipėdą, kur tebegyveno jo šeimos nariai.

## Nuorodos ir šaltiniai
* Jörnas Barfodas, Nijolė Strakauskaitė. ''Nidos kolonijos dailininkai'' // Kelionė į prūsiškąjį „Barbizoną“ – Klaipėda, 2013; psl. 118 
* H. A. Kurschat. *Die Niddener Kunstlerkolonie* // Memeler Dampfboot Nr. 12, Dezembert 1976, S. 224]
Tautvydas Eliošius

**Tautvydas Eliošius** (g. 1991 m. lapkričio 3 d.) – Lietuvos futbolininkas, saugas. Jo brolis Tadas Eliošius irgi futbolininkas.

## Karjera
Karjerą pradėjo FK Šiauliai. Žaidė „Kruojoje“, „Žalgiryje“, „Jonavoje“.
### FK Panevėžys
2019 m. perėjo į FK Panevėžys. A lygoje sužaidė 29 susitikimus ir pasižymėjo dviem įvarčiais.

2021 m. rugpjūčio 26 d. A llygos rungtynėse prieš Kauno Žalgirį pasižymėjo įvarčiu ir svariai prisidėjo prie varžovų sutriuškinimo rezultatu 4:0.

2021 m. gruodžio mėn. buvo pratęsta sutartis ir 2022 m. sezonui.

2022 m. gruodžio mėn. pratęsta sutartis dar metams. Po 2023 m. sezono paliko FK Panevėžys.

### FK Širvėna
Skelbta, kad 2024 m. sezone atstovaus Antros lygos debiutantei Biržų „Širvėnai“.

## Statistika
; A lygos statistika

Spalvų reikšmės:
:  Ekipa žaidė A lygoje;

## Laimėjimai
### su [[FK Panevėžys]]
* **[[A lyga|A lygos]] čempionas**: 2023 m.
* **[[LFF taurė]]s laimėtojas**: 2020 m.
* **[[LFF taurė]]s finalininkas**: 2021 m.
* **[[LFF Supertaurė|LFF Supertaurės]] laimėtojas**: 2021 m.
* A lygos trečioji vieta: 2022 m. A lyga

## Rinktinė
2014 m. lapkričio 15 d. debiutavo Lietuvos nacionalinėje rinktinėje rungtynėse prieš Šveicariją.

2021 m. birželio 12 d. paskutinį kartą atstovavo Lietuvai draugiškose rungtynėse prieš Ispaniją.

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Aleksandras Jerkinas

**Aleksandras Jerkinas** (; g. 1989 m. rugsėjo 1 d.) – Rusijos futbolininkas žaidžiantis atakuojančio saugo pozicijoje.

## Karjera
Žaidė įvairiuose klubuose Rusijoje.

2019 m. tapo FK Panevėžys nariu. Marškinėlių numeris buvo 55. A lygoje sužaidė 23 rungtynes ir pasižymėjo dviem įvarčiais.

2020 m. sausio mėn. pranešta, kad žaidėjas palieka „Panevėžio“ klubą.

2020 m. persikėlė į Latviją	ir atstovavo FC Lokomotiv Daugavpils.

2021 m. žaidė Rusijoje, FK Tambov.

## Laimėjimai


## Išnašos

## Nuorodos
* 
* Soccerway
Gustav Boese

**Gustavas Biozė** (; 1878 m. kovo 19 d. Šverine prie Vartos (dab. Skviežina Lenkijos Liubušo vaivadijoje) – 1943 m. Berlyne) – vokiečių tapytojas, vadinamas 
„Klaipėdos krašto namų dailininku“.

## Biografija
Mokėsi Berlyno dailiųjų amatų mokykloje, vėliau tame pačiame mieste dirbo laisvuoju menininku. Pirmojo pasaulinio karo metais buvo pašauktas į Vokietijos kariuomenę, Karaliaučiuje įgijo pirminį karinį apmokymą. Vėliau jo dalinys buvo dislokuotas Klaipėdoje, o 1916 m. perkeltas į Prancūziją, kur dalyvavo didžiuliame Verdeno mūšyje. Gustavas Biozė buvo sužeistas, po to demobilizuotas. 1919–1924 m. gyveno Klaipėdoje, Kuršių Nerijoje ir kitose vietose prie Kuršių marių. Priklausė Nidos dailininkų kolonijai. 1924 m. išvyko iš Lietuvos Respublikos priklausomybėn perėjusio Klaipėdos krašto, o 1939 m. vėl į jį sugrįžo. Antrojo pasaulinio karo metais su žmona pasitraukė į Berlyną, kur ir mirė.  

Dailininkas buvo pamėgęs Klaipėdos kraštą, peizažai ir klaipėdiškių portretai sudaro jo kūrybinio palikimo didžiąją dalį. Paveikslai išblaškyti po privačias kolekcija, atsidūrusi sunkioje finansinėje padėtyje menininko našlė pokaryje dar nemažai jų iš šeimos rinkinio pardavė. 2011 m. Klaipėdos kraštiečių organizacija AdM savo archyvą perdavė ilgalaikei panaudai Klaipėdos apskrities viešajai I. Simonaitytės bibliotekai, jame yra ir Gustavo Biozės kūrinių.

## Šaltiniai
* H. A. Kurschat. ''War Memel eine schönes Stadt?'' // Memeler Dampfboot Nr. 8, 20. April 1951
* Gustav Boese (1878–1943) der "Hausmaler" des Memellandes // www.memelland-adm.de
* Gustav Boese (1878–1943) // www.kulturforum.info 
* Jörnas Barfodas, Nijolė Strakauskaitė. ''Nidos kolonijos dailininkai'' // Kelionė į prūsiškąjį „Barbizoną“ – Klaipėda, 2013; psl. 85 
*  Kraštotyra // www.klavb.lt
Kuno Felchner

**Kuno Felchneris** (; 1902 m. gruodžio 28 d. Žemaitkiemyje, Tilžės apskrityje – 1984 m. sausio 5 d. Berlyne) – Rytprūsių vokiečių rašytojas ir poetas.

## Biografija
Gimė ir augo miškininko šeimoje. 1910 m. tėvą perkėlė darbuotis į Lėcių, kur Kuno baigė gimnaziją. Karaliaučiaus universitete jis pradėjo studijuoti teisę, vėliau perėjo į Teologijos fakultetą. Galiausiai, nuo 1925 m. Berlyno Frydricho Vilhelmo universitete tęsė studjas germanistikos srityje. Vėliau kurį laiką gyveno Klaipėdoje. Po to persikėlė į Berlyną, kur 1943 m. buvo pašauktas į kariuomenę. Antrojo pasaulinio karo pabaigoje buvo sužeistas ir pateko į nelaisvę. Pokaryje duoną pelnė prekiaudamas knygomis, kartu su bendraminčiais įkūrė biblioteką–knygyną „Der Diwan“.

Literatūrine kūryba susidomėjo dar Berlyno universitete, kai ruošė mokslinę daktaro disertaciją apie Hermano Sudermano kūrybą. Šio rašytojo darbų įtakoje parašė romaną „Dvaras Mozūrijoje“, kuris atnešė K.Felchneriui visuotinį pripažinimą (Kūrinio veiksmas rutuliuojasi Mozūrijoje, viena jo herojų Lenė yra kilusi iš Mažosios Lietuvos ir kalba klaipėdietiška tarme). Vėliau pasirodė dar kelios rašytojo prozos ir poezijos knygos. Pokaryje Kuno Felchneris prisidėjo redaguojant kelias knygas Rytprūsių tematika.

## Įvertinimas
* H. Sudermano fondo premija (1971 m.)
* Rytprūsiečių organizacijos I. Kanto plaketė (1977 m.)

## Šaltiniai
* Kuno, Felchner // Wilhelm Kosch (Ed.) et al. ''Deutsches Literatur-Lexikon. Das 20 Jahrhundert / Achter Band: Erni-Fischer'' – Zürich und München: K. G. Sauer Verlag, S. 359–360
* Kuno Felchner // Dass Ostpreussenblat, 21. Januar 1984 – Folge 3 – Seite 9
* Silke Osman. *Vor 100 Jahren wurde der Dichter Kuno Felchner geboren* // Das Ostpreußenblatt / Preußische Allgemeine Zeitung / Landsmannschaft Ostpreußen e. V. / 14. Dezember 2002
* H.A.Kurschat. *Kuno Felchner – ein Dichter aus dem Memelland* // Memeler Dampfboot Nr. 12, Dezember 1976, S. 225–226
* Hak. *Kuno Felchner aus Szemaitkehmen* // Memeler Dampfboot Nr. 12, Dezember 1976, S. 226–227
Ernstas Domšaitis

**Ernstas Domšaitis** (; 1900 m. birželio 27 d. Klaipėdoje, Vokietijos imperija – 1976 m. lapkričio 15 d. Lėverkuzene, VFR) – Vokietijos ir Lietuvos diplomuotas inžinierius statybininkas, plaukikas ir buriuotojas ledu.

## Biografija
Gimė ir augo žinomos Klaipėdos statybų įmonės savininko šeimoje. Baigęs Klaipėdos Luizės gimnaziją, toliau studijavo Technikos aukštojoje mokykloje Dancige. 1925 m. išlaikė valstybinius egzaminus ir metus laiko stažavosi Siemens AG dukterinėje statybinėje organizacijoje. Vėliau grįžo į aukštąją mokyklą Dancige ir dar vienerius metus specializavosi hidrotechninės ir tiltų statybos srityje. Po baigimo dirbo įvairiose Vokietijos statybvietėse: statė tiltus, krantines ir užtvankas. 1930 m. Berlyne išlaikė egzaminus, suteikiančius teisę vykdyti techninę kontrolę atsakinguose hidrotechninės ir kelių statybos valstybiniuose objektuose. Grįžo į Klaipėdą ir perėmė tėvo verslą.

E.Domšaičio vadovaujamoje įmonėje dirbo apie tūkstantį darbuotojų, tai buvo didžiausia statybinė organizacija visoje Mažojoje Lietuvoje. Klaipėdoje ji statė naująją šiluminę elektrinę prie Dangės upės, gelžbetoninį tiltą per Miniją, išliejo pamatus trąšų fabrikui „Union“ ir gelžbetoninę halę Celiuliozės fabrike. Be to, esant aikštam gruntinio vandens lygiui, sugebėjo išbetonuoti 3 000 m² ploto požeminį rūsį naujajame Tekstilės fabrike. Įmonė statė ir administracinius pastatus: laikraščio Memeler Dampfboot redakciją, taip pat Miesto taupomąją kasą. Antrojo pasaulinio karo metu dalyvavo pertvarkant Klaipėdos ir Liepojos uostus.

Karo pabaigoje E.Domšaitis pateko į Raudonosios armijos nelaisvę ir iki 1950 m. atstatinėjo sugriautus namus Minske. Vėliau jam buvo leista išvykti į Vokietiją, apsigyveno Kelne. *Vokietijos betono įmonių susivienijime* dirbo patarėju Šiaurės Reino-Vestfalijos žemei.
 
Ernstas Domšaitis buvo aktyvus visuomenininkas. Klaipėdoje jis buvo išrinktas *Krašto pramonės ir prekybos rūmų* vicepirmininku, priklausė *[[Karaliaučius|Karaliaučiaus]] pramonės ir prekybos rūmų* vienam iš komitetų. Buvo žinomas buriuotojas, išrinktas Kuršių ledo jachtklubo () vadovu. (Tai buvo trečiasis pagal senumą buriavimo ledu klubas Europoje, kaip Lietuvos Respublikos sportinė organizacija priimtas į naujai įkurtą *Europos buriavimo ledu sąjungą*). E.Domšaičio vadovaujamos statybinės įmonės dirbtuvėse buriuotojai galėdavo pasigaminti naujas jachtas ir suremontuoti senas. Mėgdavo plaukti, vadovavo Klaipėdos sportinio plaukimo klubui.

## Šaltiniai
* Regierungsbaumeister a. D. Ernst Domscheit 60 Jahre // Memeler Dampfboot Nr. 13, 5. Juli 1960, S. 179